සංගීතයට නටමින්, ඇරොබික්ස් ව්‍යායාම උගන්වමින් සිටිද්දී තමන් පසුපස සිදුවීම් මාලාවක් සිදු වෙමින් පැවැති බව හිංග් හින් වේ දැන නොසිටියාය. හමුදා සහ පොලිස් ජීප් රථ, ට්‍රක් රථ සහ සන්නද්ධ රථ වේගයෙන් ගොස් පාර්ලිමේන්තු ගොඩනැගිල්ල ඉදිරිපිට මාර්ගය අවහිර කරමින් පාර්ලිමේන්තු ගොඩනැගිල් වට කරනු වීඩියෝ දසුන් සජීවීව නරඹමින් සිටි සැමට දකින්න ලැබුණි. හිංග් හින් වේ සිදු වන්නේ කුමක් දැයි නොදැන දිගටම නටමින් ව්‍යායාම උගන්වයි. එය හාස්‍යජනක සිදුවීමක් ද විය. හිංග් හින් වේගේ එම වීඩියෝ දසුන් පසුව සමාජ මාධ්‍ය ඔස්සේ ලොව පුරා ප්‍රසිද්ධියට පත් විය. නොදැනුවත්ව සිදු වුණු එම සිදුවීම මුල් කොට ගනිමින් හිංග් හින් වේ දෙස් විදේශවල පවා ප්‍රකට චරිතයක් විය. හිංග් හින් වේ ඇරොබික්ස් ව්‍යායාම ඉගැන්වීම කරන්නේ වසර කීපයක් තිස්සේය. පසුගිය මාස 11 පුරාවට හිංග් හින් වේ ප්‍රසිද්ධියට පත් කළ සියලුම ඇරොබික්ස් වීඩියෝ එක රැයින් ජනප්‍රිය වී ඇතැයි ද වාර්තා වේ.
සමාජ මාධ්‍ය ඔස්සේ ප්‍රසිද්ධ වූයේ කව්ද?
හිංග් හින් වේ